## Odluka o općinskim porezima Općine Donji Andrijevci

### NN 114/2001 (20.12.2001.), Odluka o općinskim porezima Općine Donji Andrijevci

# OPĆINA DONJI ANDRIJEVCI

1909

Na teme­lju članka
30. Zakona o financira­nju jedinica lokalne samouprave i uprave (»Narodne
novine« br. 117/93., 69/97., 33/00., 73/00 i 59/01) i članka 26. Statuta Općine
Do­nji Andrijevci (»Službeni vjesnik Brodsko-posavske županije« br. 10/01),
Općinsko vijeće općine Do­nji Andrijevci na 3. sjednici održanoj 11. 12. 2001.
godine, donosi

## ODLUKU

### O OPĆINSKIM POREZIMA

I. OPĆA ODREDBA

Članak 1.

Ovom se Odlukom
utvrđuju stope, visina te način plaća­nja općinskih poreza koji su vlastiti
prihodi Općine Do­nji Andrijevci.

II. VRSTE POREZA

Članak 2.

Općini Do­nji
Andrijevci pripadaju s­ljedeći općinski porezi:

1. prirez porezu na
dohodak

2. porez na potroš­nju

3. porez na tvrtku
ili naziv.

Prirez porezu na
dohodak

Članak 3.

Prirez porezu na
dohodak plaća se na porez na dohodak od nesamostalnog rada, porez na dohodak od
samostalne djelatnosti, porez na dohodak od imovine i imovinskih prava i porez
na dohodak od kapitala.

Članak
4.

Vrste poreza na
dohodak, obračun, način i rokovi plaća­nja poreza na dohodak i oslobađa­nje
plaća­nja poreza na dohodak propisani su Zakonom o porezu na dohodak i primje­njuju
se pri utvrđiva­nju prireza porezu na dohodak.

Članak 5.

Obveznik prireza
porezu na dohodak je fizička osoba koja ostvaruje dohodak u Republici
Hrvatskoj, a obveznik je poreza na dohodak prema Zakonu o porezu na dohodak.

Osnovica prireza
porezu na dohodak je porez na dohodak.

Članak 6.

Prirez poreza na
dohodak plaća se po stopi od 8%.

Porez na potroš­nju

Članak 7.

Porez na potroš­nju
alkoholnih i bezalkoholnih pića i piva plaća se po stopi od 3%.

Članak 8.

Bezalkoholnim pićima
u smislu članka 7. ove odluke, smatraju se prirodni voćni sokovi (juice) kao i
sva osvježavajuća gazirana bezalkoholna pića te mineralne i gazirane vode, osim
kave i čaja.

Članak 9.

Osnovica poreza na
potroš­nju iz članka 7. ove odluke, jest prodajna cijena pića po kojoj se pića
prodaju u ugostite­ljskim objektima bez poreza na dodanu vrijednost.

Članak 10.

Porez na potrošnju
alkoholnih i bezalkoholnih pića i piva obveznih poreza obračunava i plaća do
15. u mjesecu za prethodni mjesec, na način propisan Zakonom o porezu na dodanu
vrijednost.

Obračunati porez
iskazuje se u evidencijama propisanima za obračun poreza na dodanu vrijednost.

Porez na tvrtku
odnosno naziv

Članak 11.

Obveznici poreza na
tvrtku ili naziv su pravne i fizičke osobe koje su obveznici poreza na dobit
ili poreza na dohodak i re­gistrirane su za obav­lja­nje djelatnosti.

Osobe iz stavka 1.
ovog članka koje u svome sastavu imaju poslovne jedinice (prodavaonice, pogone,
radionice, prodajna mjesta), obveznici su poreza na tvrtku za svaku poslovnu
jedinicu.

Obveznici poreza na
tvrtku koji ne obav­ljaju djelatnost ne plaćaju porez na tvrtku.

Porez na tvrtku ili
naziv plaćaju u godiš­njem iznosu:

– pravne osobe                                 400,00
kuna

– fizičke osobe                                 300,00
kuna.

Članak 12.

Porez na tvrtku ili
naziv, plaća se u roku 15 dana od dana dostave rješe­nja kojim je porez na
tvrtku ili naziv  utvrđen.

Ako se tvrtka upiše u
re­gistar tijekom godine plaća se razmjerni dio poreza na tvrtku ili naziv, iz
članka 11. ove odluke.

III. PRIJELAZNE I
ZAVRŠNE ODREDBE

Članak 13.

Poslove utvrđiva­nja, evidentira­nja,
nadzora, naplate i ovrhe radi naplate općinskih poreza obav­lja Ministarstvo
financija, Porezna uprava, Područni ured Slavonski Brod, Ispostava Slavonski
Brod.

Članak 14.

Za obav­lja­nje
poslova iz članka 13. ove odluke Poreznoj upravi pripada naknada 5% od ukupno
naplaćenih prihoda.

Ovlašćuje se Zavod za platni promet –
Podružnica Slavonski Brod da naknadu iz stavka 1. ovog članka obračunava i
uplaćuje u državni proračun i to do zad­nje­g dana u mjesecu za protekli
mjesec.

Članak 15.

Danom primjene ove
odluke prestaje važiti Odluka o uvođe­nju lokalnih poreza na području općine Do­nji
Andrijevci (»Služ­beni vjesnik Brodsko-posavske županije« br. 11/95 i 2/96).

Članak 16.

Ova odluka stupa na
snagu danom objave u »Narodnim novinama« a primje­njuje se od 1. siječ­nja
2002. godine.

Klasa: 415-01/01-01/21
Urbroj: 2178/04-01-01-1
Do­nji Andrijevci, 11. prosinca 2001.

Predsjednik
**Vlatko Krznarić,** v. r.

if !supportEmptyParas endif

if !supportEmptyParas endif

Odluka, NN 114/2001-1909